साइएंट DLM और आइडियाफोर्ज टेक्नोलॉजी में निवेश का मौका, मिनिमम इन्वेस्टमेंट 14,784 रुपए
अगले हफ्ते शेयर मार्केट में लिस्टिंग के लिए 2 इनिशियल पब्लिक ऑफर (IPO) ओपन होंगे। इसमें साइएंट DLM और आइडियाफोर्ज टेक्नोलॉजी शामिल है। साइएंट DLM इलेक्ट्रिक मैन्युफैक्चरिंग सर्विस उपलब्ध कराने वाली कंपनी है। वहीं, आइडियाफोर्ज ड्रोन बनाने वाली कंपनी है। आइए इन दोनों IPO के
इस हफ्ते शेयर मार्केट में लिस्टिंग के लिए 2 इनिशियल पब्लिक ऑफर (IPO) ओपन होंगे। इसमें साइएंट DLM और आइडियाफोर्ज टेक्नोलॉजी शामिल हैं। साइएंट DLM इलेक्ट्रिक मैन्युफैक्चरिंग सर्विस उपलब्ध कराने वाली कंपनी है। वहीं, आइडियाफोर्ज ड्रोन बनाने वाली कंपनी है। आइए इन दोनों IPO के बारे में एक-एक करके जानते हैं।
साइएंट DLM 
साइएंट DLM इस IPO के जरिए कंपनी 592 करोड़ रुपए जुटाना चाहती है। इस इश्यू के लिए कंपनी ने 250-265 रुपए प्राइस बैंड तय किया है। रिटेल निवेशक इस IPO के लिए 27 जून से 30 जून तक अप्लाई कर सकेंगे।
इसमें रिटेल निवेशक मिनिमम एक लॉट यानी 56 शेयरों के लिए अप्लाई कर सकते हैं। यदि वह IPO के अपर प्राइज बैंड 265 रुपए के हिसाब से 1 लॉट के लिए अप्लाई करते हैं, तो उनको 14,840 रुपए इन्वेस्ट करने होंगे।
मैक्सिमम 13 लॉट के लिए बिडिंग कर सकते हैं रिटेल निवेशक
साइएंट DLM के IPO के लिए रिटेल निवेशक मैक्सिमम 13 लॉट यानी 728 शेयर्स के लिए बिडिंग कर सकते हैं, जिसके लिए उन्हें अपर प्राइज बैंड के हिसाब से 192,920 रुपए खर्च करने होंगे।
आइडियाफोर्ज टेक्नोलॉजी लिमिटेड
आइडियाफोर्ज टेक्नोलॉजी लिमिटेड इस IPO के जरिए 567 करोड़ रुपए जुटाना चाहती है। इस इश्यू के लिए कंपनी ने 638-672 रुपए प्राइस बैंड तय किया है। रिटेल निवेशक इस IPO के लिए 26 जून से 29 जून तक अप्लाई कर सकेंगे।
इसमें रिटेल निवेशक एक लॉट यानी 22 शेयरों के लिए अप्लाई कर सकते हैं। यदि वह IPO के अपर प्राइज बैंड 672 रुपए के हिसाब से 1 लॉट के लिए अप्लाई करते हैं तो उनको 14,784 रुपए लगाने होंगे।
मैक्सिमम 13 लॉट के लिए बिडिंग कर सकते हैं रिटेल निवेशक
आइडियाफोर्ज टेक्नोलॉजी लिमिटेड के IPO के लिए भी रिटेल निवेशक मैक्सिमम 13 लॉट यानी 286 शेयर्स के लिए बिडिंग कर सकते हैं। इसके लिए उन्हें अपर प्राइज बैंड के हिसाब से 192,192 रुपए खर्च करने होंगे।
दोनों IPO में 10% हिस्सा रिटेल इनवेस्टर्स के लिए रिजर्व
दोनों कंपनियों ने अपने-अपने IPO का 70% हिस्सा क्वालिफाइड इंस्टीट्यूशनल इनवेस्टर्स (QIP) के लिए रिजर्व रखा गया है। इसके अलावा 10% हिस्सा रिटेल इनवेस्टर्स और बाकी 15% हिस्सा नॉन-इंस्टीट्यूशनल इन्वेस्टर्स (NII) के लिए रिजर्व है।
